|  |
| --- |
| Мярка 4.1. Инвестиции в земеделски стопанства |
| Цели и обхват на мярката: |
| Мярката има следните специфични цели:  • преструктуриране и развитие на наличните материални мощности в стопанствата;  • насърчаване въвеждането на нови технологии в производството и модернизация на физическия капитал;  • опазване на компонентите на околната среда;  • спазване стандартите на Европейския съюз (ЕС) и подобряване на условията в земеделските стопанства;  Обхват на мярката:  1.внедряване на нови продукти, процеси и технологии и обновяване на наличните производствени материални и/или нематериални активи; или  2. насърчаване на сътрудничеството с производителите и преработвателите на земеделски продукти; или  3. опазване на компонентите на околната среда, включително с намаляване на вредните емисии и отпадъци; или  4. повишаване на енергийната ефективност в земеделските стопанства; и/или  5. подобряване условията на труд, подобряване на хигиенните, ветеринарните, фитосанитарните, екологичните и други условия на производство; или  6. подобряване качеството на произвежданите земеделски продукти; или  7. осигуряване на възможностите за производство на биологични земеделски продукти.  Мярката ще се изпълнява на територията на МИГ Белене-Никопол и съобразно разпоредбите на Наредба № 9 от 21 март 2015 г. за прилагане на мярка 4.1 „Инвестиции в земеделски стопанства“ от мярка 4 „Инвестиции в материални активи“ от Програмата за развитие на селските райони за периода 2014 – 2020 г. |
| Допустими получатели: |
| - Физически и юридически лица  - Групи на производители  Индивидуални бенефициенти:  1. Да са регистрирани като земеделски производители по ЗПЗП;  2. СПО (стандартен производствен обем) на стопанството ≥2000 евро.  3. Юридически лица доказват доход от земеделска дейност за предходната стопанска година;  Групи на производители:  1. Да са признати като организация на производители в съответствие с националното и/или европейското законодателство;  2. Инвестициите да са свързани с основата земеделска дейност на членовете на организацията, която е основна и за организацията; |
| Допустими дейности: |
| 1. Инвестиции в земеделски стопанства, пряко свързани с една или няколко от дейностите по първично селскостопанско производство и съхранение само на собствени земеделски продукти, както и подготовка на продукцията за продажба;  2. Инвестиции на признати групи или организации на производители, които са от полза на цялата група или организация на производители и са свързани с основната земеделска дейност по производство и/или съхранение на земеделски продукти, произведени от техните членове, както и с подготовка на продукцията за продажба.  Земеделските продукти по ал. 1 могат да бъдат само продукти, които са в обхвата на приложение № I по член 38 от Договора за функциониране на Европейския съюз и памук, с изключение на тютюн, риба и аквакултури. |
| Допустими разходи: |
| * Изграждане, придобиване и подобряване на недвижимо имущество, вкл. чрез лизинг; * Закупуване на нови машини, съоръжения и оборудване, вкл. Чрез лизинг; * Разходи за създаване и/или презасаждане на трайни насаждения, десертни лозя, медоносни дървесни видове за производство на мед /без да се нарушава демаркацията с националната програма по пчеларство/ и бързорастящи храсти и дървесни видове за производство на биоенергия; * Общи разходи, свързани със съответния проект за предпроектни проучвания, такси, хонорари за архитекти, инженери и консултантски услуги, консултации за екологична и икономическа устойчивост на проекта, проучвания за техническа осъществимост на проекта; * Разходи за ноу-хау, придобиване на патенти права и лицензи, разходи за регистрация на търговски марки и процеси, необходими за изготвяне и изпълнение на проекта”; * Разходи за закупуване на земя до 10% от общия размер на допустимите инвестиционни разходи. Разходите следва да отговарят и на останалите алинеи на чл. 32 от Наредбата по мярката.   Недопустими са разходите съгласно чл.33 от Наредба № 9 от 21 март 2015 г. за прилагане на мярка 4.1. и съгл. Чл. 21 от Наредба №22 от 14 декември 2015г. за прилагане на мярка 19.2 |
| Финансови параметри на проектите: |
| Минималният размер на общите допустими разходи за един проект е левовата равностойност на 20 000 евро. Максималният размер на общите допустими разходи за един проект е левовата равностойност на 75 000 евро. |
| Интензитет и размер на помощта: |
| За индивидуален бенефициент:  - до 70% от размера на разходите, допустими за подпомагане съгласно чл. 13 от Наредба № 9/2015 г.  - За колективни инвестиции:  - 80% от размера на разходите, допустими за подпомагане  Максималният размер на финансовата помощ за проект, отговарящ на повече от едно от условията по чл. 13 ал. 2 и/или ал. 3, от Наредба № 9/2015г. е не повече от 70 на сто от общия размер на допустимите за финансово подпомагане разходи. |
| Размер на финансовата помощ: |
| Максималният размер на финансовата помощ за един кандидат, подал проекти в рамките на изпълнение на стратегията за ВОМР не може да надвишава 200 000 евро. |
| Критерии за оценка на проектите и тяхната тежест: |
| 1. Проектът е за биологично земеделие -10 т.  2. Проектът е за инвестиции в сектори „Животновъдство“, „Плодове и зеленчуци“ или „Етеричномаслени и медицински култури“ - 40 т.  3. Проектът е за инвестиции в иновации в стопанството - 20 т.  4. Проектът се изпълнява на територията на необлагодетелстван район или на територията на Натура 2000 – 15 т.  5. Проекта води до осигуряване на заетост - 15т.   * + 1 работно място – 5 т.   + 2 работни места – 10 т.   + Повече от 2 работни места – 15 т. |
|  |